D. TUTKINTOTODISTUSTEN VASTAVUOROINEN TUNNUSTAMINEN

I YLEINEN JÄRJESTELMÄ

392 L 0051: Neuvoston direktiivi 92/51/ETY, annettu 18 päivänä kesäkuuta 1992, direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä (EYVL N L 209, 24.7.1992, s. 25)

Lisätään liitteeseen C «LUETTELO 1 ARTIKLAN A ALAKOHDAN ENSIMMÄISEN ALAKOHDAN TOISEN LUETELMAKOHDAN ii ALAKOHDASSA TARKOITETUISTA KOULUTUSALOISTA, JOISSA ON ERIKOISRAKENNE» seuraava:

a) Lisätään otsikkokohtaan «1. Terveydenhuollon ja lastenhoidon avustavan henkilöstön koulutus» seuraava:

«Itävallassa

seuraava koulutus:

- piilolasioptikko («Kontaktlinsenoptiker»),

- jalkojenhoitaja («Fußpfleger»),

- kuulolaitteiden tekijä («Hörgeräteakustiker»),

- kemikaliotuotteiden myyjä («Drogist»),

koulutus kestää yhteensä vähintään 14 vuotta ja siihen sisältyy koulutusohjelman mukainen vähintään viisivuotinen koulutus, joka käsittää vähintään kolme vuotta oppisopimuskoulutusta osittain työpaikalla ja osittain ammatillisessa oppilaitoksessa ja ammatillisen harjoittelu- ja koulutusjakson, ja päättyy ammattitutkintoon, joka antaa oikeuden harjoittaa ammattia ja kouluttaa oppisopimusharjoittelijoita;

- hieroja («Masseur»),

koulutus kestää yhteensä 14 vuotta ja siihen sisältyy koulutusohjelman mukainen viisivuotinen koulutus, joka käsittää kaksi vuotta oppisopimuskoulutusta, kaksivuotisen ammatillisen harjoittelu- ja koulutusjakson ja yksivuotisen koulutusjakson, ja päättyy ammattitutkintoon, joka antaa oikeuden harjoittaa ammattia ja kouluttaa oppisopimusharjoittelijoita;

- lastentarhanopettaja («Kindergärtner/in»),

- lastenhoitaja («Erzieher»),

koulutus kestää yhteensä 13 vuotta ja käsittää viisi vuotta erikoisoppilaitoksessa annettavaa ja loppututkintoon päättyvää koulutusta».

b) Lisätään otsikkokohtaan «2. Teknikkokoulutus («Mester/Meister/Maître»), joka sisältää niitä käsityöläisammatteja koskevan koulutuksen, jotka eivät sisälly liitteessä A lueteltuihin direktiiveihin» seuraava:

«Itävallassa

seuraava koulutus:

- kirurgisten tukien valmistaja («Bandagist»),

- korsetintekijä («Miederwarenerzeuger»),

- optikko («Optiker»),

- erityisjalkineiden valmistaja («Orthopädieschuhmacher»),

- apuneuvoteknikko («Orthopädietechniker»),

- hammasteknikko («Zahntechniker»),

- puutarhuri («Gärtner»),

koulutus kestää yhteensä vähintään 14 vuotta ja siihen sisältyy koulutusohjelman mukainen vähintään viisivuotinen koulutus, joka käsittää vähintään kolme vuotta oppisopimuskoulutusta osittain työpaikalla ja osittain ammatillisessa oppilaitoksessa ja vähintään kaksivuotisen ammatillisen harjoittelu- ja koulutusjakson, ja päättyy mestaritutkintoon, joka antaa oikeuden harjoittaa ammattia, kouluttaa oppisopimusharjoittelijoita ja käyttää nimikettä «Meister»;

maatalouden ja metsätalouden teknikkokoulutus, erityisesti

- maanviljelyteknikko («Meister in der Landwirtschaft»),

- maatalousteknikko («Meister in der ländlichen Hauswirtschaft»),

- puutarhateknikko («Meister im Gartenbau»),

- puutarhanviljelyteknikko («Meister im Feldgemüsebau»),

- hedelmänviljely- ja hedelmänkäsittelyteknikko («Meister im Obstbau und in der Obstverwertung»),

- viininviljely- ja viinintuotantoteknikko («Meister im Weinbau und in der Kellerwirtschaft»),

- meijeritalousteknikko («Meister in der Molkerei- und Käsereiwirtschaft»),

- hevostalousteknikko («Meister in der Pferdewirtschaft»),

- kalatalousteknikko («Meister in der Fischereiwirtschaft»),

- siipikarjatalousteknikko («Meister in der Geflügelwirtschaft»),

- mehiläishoitoteknikko («Meister in der Bienenwirtschaft»),

- metsätalousteknikko («Meister in der Forstwirtschaft»),

- metsänkasvatus- ja metsänhoitoteknikko («Meister in der Forstgarten- und Forstpflegewirtschaft»),

- maatalouden varastointiteknikko («Meister in der landwirtschaftlichen Lagerhaltung»),

koulutus kestää yhteensä vähintään 15 vuotta ja siihen sisältyy koulutusohjelman mukainen vähintään kuusivuotinen koulutus, joka käsittää vähintään kolme vuotta oppisopimuskoulutusta osittain työpaikalla ja osittain ammatillisessa oppilaitoksessa ja kolmivuotisen ammatillisen harjoittelujakson, ja päättyy ammattiin liittyvään mestaritutkintoon, joka antaa oikeuden kouluttaa oppisopimusharjoittelijoita ja käyttää nimikettä «Meister»;»

«Norjassa

seuraava koulutus:

- maisemapuutarhuri («anleggsgartner»),

- hammasteknikko («tanntekniker»),

koulutus kestää yhteensä vähintään 14 vuotta ja siihen sisältyy koulutusohjelman mukainen vähintään viisivuotinen koulutus, joka käsittää vähintään kolme vuotta oppisopimuskoulutusta osittain työpaikalla ja osittain ammatillisessa oppilaitoksessa ja kaksivuotisen ammatillisen harjoittelu- ja koulutusjakson, ja päättyy ammattiin liittyvään mestaritutkintoon, joka antaa oikeuden kouluttaa oppisopimusharjoittelijoita ja käyttää nimikettä «Mester»;»

c) Lisätään otsikkokohtaan «3. Merenkulun koulutus» otsikkokohdan alaotsikon «a) Merikuljetukset» jälkeen seuraava:

«Norjassa

seuraava koulutus:

- merikapteeni/kansipäällystö, luokka 1 («skipsfører»),

- yliperämies/kansipäällystö, luokka 2

(«overstyrmann»),

- laivuri/kansipäällystö, luokka 3 («kystskipper»),

- perämies/vahtiperämies/kansipäällystö, luokka 4 («styrmann»),

- ylikonemestari/konemestari, luokka 1

(«maskinsjef»),

- apulaiskonemestari/konemestari, luokka 2

(«1. maskinist»),

- yksin vastuussa oleva koneenhoitaja/konemestari, luokka 3 («enemaskinist»),

- päivystävä koneenhoitaja/konemestari, luokka 4 («maskinoffiser»),

koulutukseen sisältyy yhdeksän vuoden perusasteen koulutus sekä perusopinnot ja kolme vuotta kestävä työskentely merillä (konemestareiden osalta kaksi ja puoli vuotta), jota täydennetään

- vahtiperämiehen osalta yksivuotisella ammattiin perehdyttävällä erikoiskoulutuksella,

- muiden osalta kaksivuotisella ammattiin perehdyttävällä erikoiskoulutuksella,

sekä myöhempi palvelus merillä, ja koulutus tunnustetaan kansainvälisen merenkulkijoiden koulutusta, pätevyyskirjoja ja vahdinpitoa koskevan vuoden 1978 yleissopimuksen mukaiseksi.

- sähköautomatiikkamestari/aluksen sähkömies,

(«elektroautomasjonstekniker/skipselektriker»),

koulutukseen sisältyy yhdeksän vuoden perusasteen koulutus sekä kaksivuotiset perusopinnot, joita täydennetään yksivuotisella käytännön työkokemuksella ja työskentelyllä merillä sekä yksivuotisella ammattiin perehdyttävällä erikoiskoulutuksella.»

d) Lisätään otsikkokohdan «3. Merenkulun koulutus» alaotsikon «b) Merikalastus» alla olevien kohtien jälkeen seuraava:

«c) Liikkuvien porauslauttojen henkilöstö

Norjassa

seuraava koulutus:

- porauslautan päällikkö («plattformsjef»),

- vakausjärjestelmäpäällikkö («stabilitetssjef»),

- valvontahuoneenhoitaja («kontrollromoperatør»),

- tekninen päällikkö («teknisk sjef»),

- tekninen apulaispäällikkö («teknisk assistent»),

koulutukseen sisältyy yhdeksän vuoden perusasteen koulutus sekä kaksivuotiset perusopinnot, joita täydennetään vähintään yksivuotisella työskentelyllä öljynporauslautalla, ja

- valvontahuoneenhoitajan osalta yksivuotisella ammattiin perehdyttävällä erikoiskoulutuksella,

- muiden osalta kaksi ja puoli vuotta kestävällä ammattiin perehdyttävällä erikoiskoulutuksella.»

e) Lisätään otsikkokohtaan «4. Teknisen alan koulutus» seuraava:

«Itävallassa

seuraava koulutus:

- metsänhoitaja («Förster»),

- tekninen neuvoja («Technisches Büro»),

- työvoimanvuokraaja («Überlassung von Arbeitskräften - Arbeitsleihe»),

- työnvälittäjä («Arbeitsvermittlung»),

- sijoitusneuvoja («Vermögensberater»),

- yksityisetsivä («Berufsdetektiv»),

- turvallisuusvalvoja («Bewachungsgewerbe»),

- kiinteistönvälittäjä («Immobilienmakler»),

- kiinteistönhoitaja («Immobilienverwalter»),

- mainos- ja myynninedistämisasiamies («Werbeagentur»),

- rakennuttaja, urakoitsija («Bauträger, Bauorganisator, Baubetreuer»),

- saatavien perintäasiamies («Inkassoinstitut»),

koulutus kestää yhteensä vähintään 15 vuotta ja se sisältää kahdeksan vuotta kestävän oppivelvollisuuskoulun ja sitä seuraavan viiden vuoden teknisen tai kaupallisen keskiasteen koulutuksen, joka päättyy tekniseen tai kaupalliseen tutkintoon ja jota täydennetään vähintään kaksivuotisella koulutuksella ja harjoittelulla työpaikalla, ja päättyy ammattitutkintoon.

- vakuutusneuvoja («Berater in Versicherungsangelegenheiten»),

koulutus kestää yhteensä 15 vuotta ja siihen sisältyy koulutusohjelman mukainen kuusivuotinen koulutus, joka käsittää kolme vuotta oppisopimuskoulutusta ja kolmevuotisen ammatillisen harjoittelu- ja koulutusjakson, ja päättyy loppututkintoon.

- rakennusmestari/suunnittelu ja tekniset laskelmat («Planender Baumeister»),

- puuseppä/suunnittelu ja tekniset laskelmat

(«Planender Zimmermeister»),

koulutus kestää yhteensä vähintään 18 vuotta ja se sisältää vähintään yhdeksän vuotta kestävän ammatillisen koulutuksen, johon kuuluu neljän vuoden keskiasteen tekninen koulutus ja viisi vuotta ammatillista harjoittelua ja koulutusta, ja päättyy loppututkintoon, joka antaa oikeuden harjoittaa ammattia ja kouluttaa oppisopimusharjoittelijoita, siltä osin kun kyseinen koulutus koskee oikeutta suunnitella rakennuksia, ja suorittaa teknisiä laskelmia sekä rakennustyön valvontaa («Maria Teresian erivapaus»)».